Kyk: Honderde beseer tydens ‘massiewe ontploffing’ in LibanonDie nadraai van ‘n massiewe ontploffing in Beiroet, Libanon. (Foto: Hassan Ammar/ANA) ŉ Massiewe ontploffing het die onderdorp van Beiroet, die hoofstad van Libanon, Dinsdag geruk. Groot skade is aan die stad se hawe en geboue aangerig en talle vensters en deure is deur die geweld van die ontploffing uitgeruk. Volgens ooggetuies is talle mense beseer deur glasstukke en puin wat deur die lug getrek het. Balkonne en dakke van huise kilometers ver van die ontploffing is beskadig of het inmekaargeval. ŉ Fotograaf van Associated Press het beseerdes op die grond naby die hawe sien lê en hospitale het ŉ beroep op lede van die gemeenskap gedoen om dringend bloed te skenk. Die presiese getal slagoffers is nog nie bekend nie, maar owerhede verwag dat honderde beseer is. ŉ Video van die ontploffing wat op sosiale media gedeel word, wys hoe ŉ kolom rook in die rigting van die hawe die lug in beweeg. Dan word ŉ massiewe ontploffing gehoor, gevolg deur ŉ wolk in die vorm van ŉ sampioen en skokgolwe wat deur die stad vibreer. Die presiese oorsaak van die ontploffing is ook nog nie bekend nie, maar BCC berig dit was die oorsaak van ŉ brand wat uitgebreek het in ŉ pakhuis waar vuurwerk geberg word. Footage from the massive explosion in Beirut Port, Lebanon pic.twitter.com/bdvzrS05Qf — Beirut Today (@bey_today) August 4, 2020